CELEX: 62014CN0121
Language: hu
Date: 2014-03-12 00:00:00
Title: C-121/14. sz. ügy: 2014. március 12-én benyújtott kereset – Nagy-Britannia és Észak-Írország Egyesült Királysága kontra Európai Parlament és az Európai Unió Tanácsa

5.5.2014   
            
            
               HU
            
            
               Az Európai Unió Hivatalos Lapja
            
            
               C 135/28
            
         2014. március 12-én benyújtott kereset – Nagy-Britannia és Észak-Írország Egyesült Királysága kontra Európai Parlament és az Európai Unió Tanácsa
   (C-121/14. sz. ügy)
   2014/C 135/33
   Az eljárás nyelve: angol
   
      Felek
   
   
      Felperes: Nagy-Britannia és Észak-Írország Egyesült Királysága (képviselők: M. Holt meghatalmazott, D. J. Rhee Barrister)
   
      Alperesek: Európai Parlament, az Európai Unió Tanácsa
   
      Kereseti kérelmek
   
   A felperes azt kéri, hogy a Bíróság
   
               —
            
            
               semmisítse meg az Európai Hálózatfinanszírozási Eszköz létrehozásáról, a 913/2010/EU rendelet módosításáról és a 680/2007/EK és 67/2010/EK rendelet hatályon kívül helyezéséről szóló, 2013. december 11-i 1316/2013/EU európai parlamenti és tanácsi rendelet (1) 29. cikkét és II. mellékletét, mivel ezeknek a rendelkezései túlterjednek a 913/2010/EU rendelet korábbi mellékletében 2. sz. folyosóként szereplő London határain (jelenleg „Északi-tengeri–mediterrán” folyosó); valamint
            
         
               —
            
            
               az Európai Parlamentet és az Európai Unió Tanácsát kötelezze az eljárás költségeinek viselésére.
            
         
      Jogalapok és fontosabb érvek
   
   A megtámadott jogi aktusnak a megsemmisítés iránti jelen keresettel érintett rendelkezései a versenyképes árufuvarozást szolgáló európai vasúti hálózatról szóló, 2010. szeptember 22-i 913/2010/EU európai parlamenti és tanácsi rendeletet (2) módosítják oly módon, hogy az e rendelet mellékletében szereplő „első árufuvarozási folyosókat” az „első árufuvarozási folyosóknak” a megtámadott jogi aktus II. mellékletében szereplő új listájával váltják fel.
   Az említett módosítás egyik hatásaként az Egyesült Királyság köteles részt venni az „Északi-tengeri–mediterrán” árufuvarozási folyosó kialakításában, ami azzal a kötelezettséggel jár, hogy 2016. november 10-ig a folyosón elhelyezkedő más tagállamok és London között kell útvonalakat létesítenie, 2018. november 20-ig pedig London, valamint Glasgow, Edinburgh, Southampton és Felixstowe között kell útvonalakat kialakítania. Az Egyesült Királyság nem járult hozzá a 913/2010/EU rendeletben meghatározott, szóban forgó első folyosó ilyen kibővítéséhez.
   Az Egyesült Királyság ennélfogva a következő okokból terjeszti elő a fenti kereseti kérelmeket:
   
               a)
            
            
               az „első árufuvarozási folyosóknak” a megtámadott jogi aktus 29. cikkéből eredő kibővítése a transzeurópai közlekedéspolitika tekintetében az EUMSZ 170. cikkben szereplő célkitűzések elérésére irányul. Ennek megfelelően – és mivel az EUMSZ 170–172. cikk az ilyen intézkedések tekintetében lex specialisnak minősül – ezeket kizárólag e rendelkezések alapján és azokkal összhangban lehet elfogadni;
            
         
               b)
            
            
               az „első árufuvarozási folyosóknak” a megtámadott jogi aktus 29. cikkéből eredő kibővítése a) az (EUMSZ 171. cikk (1) bekezdése szerinti) közös érdekű projektet képez és b) az annak kialakításában való részvételre kötelezett egyes tagállamok területére vonatkozik. Ezen az alapon a kibővítésnek az Egyesült Királyságra vonatkozó részét az EUMSZ 172. cikk második bekezdésében szereplő, az érintett tagállam jóváhagyására vonatkozó követelmény megsértésével fogadták el;
            
         
               c)
            
            
               a megtámadott jogi aktus II. mellékletének az Egyesült Királyságot a saját területén i. Londonon túl (azaz Glasgow, Edinburgh, Felixstowe és Southampton felé) illetve ii. bármilyen mértékben az „Északi-tengeri–mediterrán” folyosó kialakításában való részvételre kötelező része elválasztható a II. melléklet többi részétől. Emellett mindenesetre a megtámadott jogi aktus II. mellékletének egésze (és 29. cikke) eltér a rendelet többi részétől, és attól elválasztható.
            
         
      (1)  HL L 348., 129. o.
   
   
      (2)  HL L 276., 22. o.